bfa1272a6075575afb40243db5feb8ec
hvad kan forhindre en ordentlig indeksering?
waimea.dk
2019.47
der er rigtig mange ting, der kan føre til en dårlig, ustabil eller mangelfuld indeksering af dit website. de mest almindelige årsager er:

identisk indhold (duplicate content)
hvis søgemaskinerne finder det samme eller næsten det samme indhold på to eller flere af dine unikke url’er, eller mellem dit og andre websites, så fører det ofte til, at nogle af disse sider ikke indekseres.
identisk indhold er i dag en af de mest udbredte årsager til dårlig indeksering
for få eller dårlige eksterne links
hvis ikke der er så mange andre websites, der linker til dig, eller hvis de få der er selv er meget lidt populære, så vil du normalt heller ikke få så mange sider fra dit website indekseret. så hvis du har mange sider og meget få eller ringe links, så kan du godt opleve problemer med en utilstrækkelig og ustabil indeksering.
manglende eller dårlige interne links
hvis søgemaskinerne ikke kan finde interne links til sider på dit website, vil de blive opfattet som ”orphan pages” (forældreløse sider). uanset om der er links til siderne fra eksterne kilder eller ej, vil den type sider ofte have svært ved at blive og forblive indekseret.
hvis de interne links optræder i formater søgemaskinerne ikke kan læse, gælder det samme. det kan for eksempel være links i javascripts, flash eller via formularer.
søgemaskinespam
hvis søgemaskinerne opdager, at du bryder de tekniske eller redaktionelle guidelines, de har publiceret, så kan de opfatte det som spam. meget ofte fører det til en mere mangelfuld indeksering, hvis du da ikke smides helt ud. det kommer meget an på, hvor alvorligt det, du har lavet, er set fra søgemaskinernes side.
farlig kode på dine sider
der er desværre rigtig mange websites, der bliver hacket. nogle gange er det tydeligt, at der har været hackere på spil, typisk har de ændret noget man kan se. men andre gange hacker de blot websites for at lægge ondsindet kode ind på dine sider, som så kan blive overført til dem, der besøger dit website.
den form for hacking bliver desværre mere og mere udbredt. hvis søgemaskinerne finder ondsindet kode på dine websider, vil de typisk være meget mere tilbageholdende med at indeksere dem og ranke dem.